ai4bharat/Pralekha huggingface dataset:
প্রধানমন্ত্রীরদপ্তর
ভারতীয় বিমানবাহিনীতে লাইট কমব্যাট হেলিকপ্টার ‘প্রচন্ড’র অন্তর্ভুক্তিকে একটি বিশেষ মুহূর্ত বলে প্রধানমন্ত্রীর মন্তব্য
নয়াদিল্লি, ০৩ অক্টোবর, ২০২২
প্রধানমন্ত্রী শ্রী নরেন্দ্র মোদী প্রতিরক্ষা বাহিনীতে লাইট কমব্যাট হেলিকপ্টার ‘প্রচন্ড’র অন্তর্ভুক্তির জন্য সকল দেশবাসীকে অভিনন্দন জানিয়েছেন।
প্রতিরক্ষা মন্ত্রী শ্রী রাজনাথ সিং – এর এক ট্যুইটকে উদ্ধৃত করে প্রধানমন্ত্রী তাঁর ট্যুইট বার্তায় বলেছেন, “লাইট কমব্যাট হেলিকপ্টার ‘প্রচন্ড’র অন্তর্ভুক্তি ১৩০ কোটি দেশবাসীর যৌথবদ্ধ সিদ্ধান্তের একটি বিশেষ মুহূর্ত। এর মধ্য দিয়ে প্রতিরক্ষা ক্ষেত্রে আমাদের দেশ আরও শক্তিশালী ও আত্মনির্ভর হয়ে উঠবে। প্রত্যেক ভারতবাসীকে অভিনন্দন জানাই”!
PG/CB/SB
(
ভারী শিল্প মন্ত্রক
মোটর গাড়ি ও মোটর গাড়ি যন্ত্রাংশের ক্ষেত্রে উৎপাদন সংযুক্ত উৎসাহভাতা কর্মসূচি চালু করতে বিজ্ঞপ্তি জারি
নয়াদিল্লি, ২৪ সেপ্টেম্বর, ২০২১
কেন্দ্রীয় সরকার মোটর গাড়ি ও মোটর গাড়ির যন্ত্রাংশ নির্মাণ ক্ষেত্রে উৎপাদন সংযুক্ত উৎপাদনভাতা চালু করতে বিজ্ঞপ্তি জারি করেছে। গেজেট অফ ইন্ডিয়া’তে গতকাল এই কর্মসূচি সম্পর্কিত নীতি-নির্দেশিকা প্রকাশিত হয়। এর আগে গত ১৫ তারিখ মোটর গাড়ি ও মোটর গাড়ি যন্ত্রাংশ শিল্প ক্ষেত্রের জন্য উৎপাদন সংযুক্ত উৎসাহভাতা কর্মসূচি চালু করার প্রস্তাব অনুমোদন করে।
ভারতে মোটর গাড়ির আধুনিক প্রযুক্তি-নির্ভর যন্ত্রাংশ উৎপাদনের ক্ষেত্রে খরচের তারতম্য এড়াতে এই কর্মসূচি চালু করার পরিকল্পনা নেওয়া হয়। সরকারের এই উদ্যোগের ফলে মোটর গাড়ির অত্যাধুনিক প্রযুক্তি-নির্ভর যন্ত্রাংশের সারা বিশ্বে সরবরাহের ক্ষেত্রে নতুন বিনিয়োগ আকৃষ্ট হবে। আগামী পাঁচ বছরে মোটর গাড়ি ও মোটর গাড়ি শিল্প ক্ষেত্রে উৎপাদন সংযুক্ত উৎসাহভাতা কর্মসূচির ফলে ৪২ হাজার ৫০০ কোটি টাকারও বেশি বিনিয়োগ আসবে। এমনকি, আগামী পাঁচ বছরে এই শিল্প ক্ষেত্রে বর্ধিত উৎপাদন পরিমাণ ২ লক্ষ ৩০ হাজার কোটি টাকা ছাড়াবে। পক্ষান্তরে, ৭ লক্ষ ৫০ হাজারেরও বেশি অতিরিক্ত কর্মসংস্থানের সুযোগ সৃষ্টি হবে। একই সঙ্গে, বিশ্ব মোটর গাড়ি বাজারে ভারতের অংশ লক্ষ্যণীয় হারে বৃদ্ধি পাবে।
উৎপাদন সংযুক্ত উৎসাহভাতা কর্মসূচির সুবিধা বর্তমানে চালু সমস্ত মোটর গাড়ি সংস্থার পাশাপাশি, মোটর গাড়ি বহির্ভূত নতুন বিনিয়োগকারী সংস্থাগুলিও গ্রহণ করতে পারবে। এই কর্মসূচির ২টি উপাদান রয়েছে। প্রথমটি হ’ল অগ্রণী মোটর গাড়ি শিল্প সংস্থাগুলিকে উৎসাহভাতা এবং অপরটি হ’ল যন্ত্রাংশ নির্মাণের ক্ষেত্রে অগ্রণী শিল্প সংস্থাগুলিকে উৎসাহভাতা। ২০২২-২৩ অর্থবর্ষ থেকে পরবর্তী পাঁচ বছর এই কর্মসূচি রূপায়িত হবে।
CG/BD/SB
(Visitor Counter : 342
রাষ্ট্রপতিরসচিবালয়
স্বচ্ছ মহোৎসব – ২০১৯ অনুষ্ঠানে রাষ্ট্রপতি
নয়াদিল্লি, ০৬ সেপ্টেম্বর, ২০১৯
রাষ্ট্রপতি শ্রী রাম নাথ কোবিন্দ আজ নতুন দিল্লির বিজ্ঞান ভবনে আয়োজিত স্বচ্ছ মহোৎসব ২০১৯ অনুষ্ঠানে যোগ দেন। কেন্দ্রীয় জল শক্তি মন্ত্রক আয়োজিত এই অনুষ্ঠানে রাষ্ট্রপতি বিভিন্ন বিভাগে স্বচ্ছ ভারত পুরস্কার প্রদান করেন। জল শক্তি মন্ত্রী শ্রী গজেন্দ্র সিং শেখাওয়াত এই উপলক্ষে রাষ্ট্রপতিকে আচার-আচরণগত পরিবর্তন নিয়ে রচিত স্বচ্ছ ভারত মিশন বইটি প্রদান করেন।
অনুষ্ঠানে রাষ্ট্রপতি বলেন, স্বচ্ছ ভারত মিশনের সবচেয়ে গুরুত্বপূর্ণ বৈশিষ্ট্যই হ’ল এই অভিযানে প্রত্যেক ভারতীয়ই সামিল হয়েছেন। স্বচ্ছ ভারত এখন সরকারি অভিযানের মধ্যেই সীমাবদ্ধ নেই, গণআন্দোলনের রূপ নিয়েছে। প্রত্যেকেই পরিষ্কার-পরিচ্ছন্নতা বজায় রাখার দায়িত্ব গ্রহণ করেছেন। রাষ্ট্রসংঘের পক্ষ থেকে ২০৩০ সালের মধ্যে সুস্থায়ী উন্নয়নের লক্ষ্যমাত্রা পূরণে যে উদ্যোগ গ্রহণ করা হয়েছে, তা ভারত ১১ বছর আগেই পূরণ করতে সক্ষম বলেও রাষ্ট্রপতি জানান। এই সাফল্যে দেশের প্রতিটি নাগরিকের অবদান যেমন রয়েছে, তেমনই তাঁদের গর্ববোধ করাও উচিৎ। তিনি বলেন, ‘পরিষ্কার-পরিচ্ছন্নতা বজায় রাখার সংস্কৃতি আমাদের আরও গভীরভাবে আত্মোপলব্ধি করতে হবে’। কেন্দ্রীয় সরকার এ বছর যে জল জীবন মিশন – এর সূচনা করেছে, তার সার্বিক সাফল্যে পরিষ্কার-পরিচ্ছন্নতা বজায় রাখার গুরুত্বপূর্ণ ভূমিকা রয়েছে।
SSS/BD/SB
(Visitor Counter : 69
স্বরাষ্ট্র মন্ত্রক
পশ্চিমবঙ্গ পুলিশের চার আধিকারিক কেন্দ্রীয় স্বরাষ্ট্র মন্ত্রীর পদক পেয়েছেন
কলকাতা, ১২ অগাস্ট, ২০২১
পশ্চিমবঙ্গ পুলিশের চার জন আধিকারিককে ২০২১ সালে সেরা তদন্তের জন্য কেন্দ্রীয় স্বরাষ্ট্র মন্ত্রীর পদক দেওয়া হয়েছে। দেশের ১৫২ জন পুরস্কার-প্রাপক পুলিশ আধিকারিকের মধ্যে ২৮ জন মহিলা।
পশ্চিমবঙ্গের চার জন সাব-ইন্সপেক্টর শ্রী সুদীপ কুমার দাস, শ্রী কৌশিকব্রত মজুমদার, শ্রী সুমন সাধুখাঁ এবং শ্রী জিতেন্দ্র প্রসাদ এই পদক পেয়েছেন।
অপরাধের তদন্ত করার ক্ষেত্রে উচ্চ মানের পেশাদারিত্ব বজায় রেখে কাজে উৎসাহিত করার জন্য এবং শ্রেষ্ঠ তদন্তকারী আধিকারিকদের স্বীকৃতি দিতে ২০১৮ সালে এই পুরস্কার দেওয়া শুরু হয়। এ বছর যাঁরা পুরস্কার পেয়েছেন, তাঁদের মধ্যে ১৫ জন সিবিআই আধিকারিক, ১১ জন মধ্যপ্রদেশ ও মহারাষ্ট্র পুলিশের, ১০ জন উত্তর প্রদেশ, ৯ জন কেরল ও রাজস্থান, ৮ জন তামিলনাডু পুলিশ, বিহারের ৭ জন। গুজরাট, কর্ণাটক ও দিল্লি পুলিশের ৬ জন, আসাম ও পশ্চিমবঙ্গ পুলিশের ৪ জন, ত্রিপুরা পুলিশের ১ জন আধিকারিক রয়েছেন।
CG/CB/SB
(Visitor Counter : 22
স্বরাষ্ট্র মন্ত্রক
ভারতের ঐক্য ও সংহতি রক্ষায় অবদান রাখার স্বীকৃতিস্বরূপ সরকার সর্বোচ্চ অসামরিক সম্মান ‘সর্দার প্যাটেল জাতীয় ঐক্য পুরস্কার’ প্রদানের সিদ্ধান্ত নিয়েছে
নয়াদিল্লি, ২৫ সেপ্টেম্বর, ২০১৯
ভারতের ঐক্য ও সংহতি রক্ষায় অবদান রাখার স্বীকৃতিস্বরূপ, সরকার সর্দার বল্লভভাই প্যাটেল নামাঙ্কিত সর্বোচ্চ অসামরিক পুরস্কার দেওয়ার সিদ্ধান্ত নিয়েছে। এই মর্মে কেন্দ্রীয় স্বরাষ্ট্র মন্ত্রক ২০শে সেপ্টেম্বর ‘সর্দার প্যাটেল জাতীয় ঐক্য পুরস্কার’ সংক্রান্ত বিজ্ঞপ্তি প্রকাশ করেছে।
শক্তিশালী এবং ঐক্যবদ্ধ ভারতের আদর্শে দেশের ঐক্য ও সংহতিকে তুলে ধরার অবদানের স্বীকৃতিস্বরূপ এই পুরস্কার দেওয়া হবে। সর্দার প্যাটেলের জন্মদিন ৩১শে অক্টোবর ‘জাতীয় একতা দিবস’ হিসেবে পালন করা হয়। ঐদিন এই পুরস্কারের কথা ঘোষণা করা হবে।
রাষ্ট্রপতি ভবনে পদ্ম সম্মান বিতরণের অনুষ্ঠানে রাষ্ট্রপতি নিজ হস্তে এই পুরস্কার তুলে দেবেন। পুরস্কার হিসেবে রাষ্ট্রপতির শিলমোহর দেওয়া একটি ‘সনদ’ও পুরস্কার প্রাপকরা পাবেন।
পুরস্কার প্রাপকদের বাছাই করার জন্য প্রধানমন্ত্রীর নেতৃত্বে একটি কমিটি গঠন করা হয়েছে। এই কমিটির সদস্য হিসেবে থাকবেন - ক্যাবিনেট সচিব, প্রধানমন্ত্রীর প্রধান সচিব, রাষ্ট্রপতির সচিব, স্বরাষ্ট্র সচিব ছাড়াও প্রধানমন্ত্রীর নির্বাচিত বিশিষ্ট ৩-৪ জন।
পুরস্কার প্রাপকদের একটি পদক এবং শংসাপত্র দেওয়া হবে। তবে, কোন আর্থিক অনুদান বা নগদ টাকা এই পুরস্কারের সঙ্গে দেওয়া হবে না। বছরে তিনটির বেশি এই পুরস্কার দেওয়া হবে না। বিশেষ কোন কারণ ছাড়া মরণোত্তর এই পুরস্কার প্রদান করা হবে না।
এই পুরস্কারের জন্য যে কোন ভারতীয় নাগরিক বা সংস্থা অথবা ভারত-ভিত্তিক সংগঠন কোন ব্যক্তি বিশেষের নাম মনোনীত করতে পারে। ব্যক্তিগতভাবে যে কেউ নিজের নামও মনোনয়নের জন্য পাঠাতে পারে। রাজ্য সরকার, কেন্দ্রশাসিত অঞ্চলের প্রশাসন এবং কেন্দ্রীয় মন্ত্রীরাও মনোনয়ন পাঠাতে পারেন।
প্রতি বছর এই মনোনয়ন আহ্বান করা হবে। কেন্দ্রীয় স্বরাষ্ট্র মন্ত্রকের নির্দিষ্ট ওয়েবসাইটে অনলাইনের মাধ্যমেই আবেদন করা সম্ভব। জাতি, ধর্ম, বর্ণ, লিঙ্গ, জন্মস্থান, বয়স, পেশা নির্বিশেষে যে কেউ এই পুরস্কারের জন্য যোগ্য বিবেচিত হবেন।
CG/CB/DM
(Visitor Counter : 419
সংখ্যালঘুবিষয়কমন্ত্রক
মুখতার আব্বাস নাকভি পিতমপুরায় দিল্লিহাটে 'হুনার হাট'-এর উদ্বোধন করবেন
নয়াদিল্লি, ১০ নভেম্বর, ২০২০
করোনা মহামারীর দরুণ প্রায় সাত মাস পর আগামীকাল থেকে পুনরায় 'হুনার হাট' শুরু হতে চলেছে। কেন্দ্রীয় সংখ্যালঘু বিষয়ক মন্ত্রী শ্রী মুখতার আব্বাস নাকভি আগামীকাল পিতমপুরায় দিল্লিহাটে 'হুনার হাট'-এ সূচনা করবেন। এবারের 'হুনার হাট'-এর মূল ভাবনা 'ভোকাল ফর লোকাল'। এই হাট-এ দেশীয় নিপুণ কারিগরিসম্পন্ন বিভিন্ন সামগ্রী যেমন মৃৎশিল্প, ধাতব, কাঠের সামগ্রী এবং পাটজাত সামগ্রীর প্রদর্শনী ও বিক্রয় প্রাধান্য পাবে।
এই উপলক্ষে আজ শ্রী নাকভি বলেছেন, বিভিন্ন ধরনের ধাতব পদার্থ, মৃত্তিকা ও কাঠের নির্মিত বিরল কিছু নিপুণ হস্তশিল্পীদের উৎপাদিত সামগ্রী হুনার হাট-এ প্রদর্শনী তথা বিক্রয়ের জন্য রাখা হচ্ছে। আগামীকাল থেকে ২২ নভেম্বর পর্যন্ত এই হাট চলবে।
শ্রী নাকভি আরও বলেন, দেশের প্রতিটি প্রান্তে দেশীয় পণ্যসামগ্রীর এক ঐতিহ্যবাহী পরম্পরা রয়েছে। কিন্তু দুর্ভাগ্যজনকভাবে এগুলি আজ সবই বিলুপ্তির পর্যায়ে পৌঁছেছে। এই পরিপ্রেক্ষিতে প্রধানমন্ত্রী শ্রী নরেন্দ্র মোদী স্বদেশী জিনিসের ব্যবহার আরও বাড়ানোর প্রতি বারবার গুরুত্ব দিয়েছে। শ্রী মোদীর 'ভোকাল ফর লোকাল' মন্ত্রকে অনুসরণ করেই এবারের হুনার হাট-এর আয়োজন করা হয়েছে। তিনি বলেন, দেশীয় উৎপাদিত সামগ্রীর ব্যবহার ও বিপণন প্রকৃতপক্ষে দেশকেই আত্মনির্ভর করে তুলবে। এবারের হুনার হাট-এ দেশের প্রতিটি প্রান্তের বিভিন্ন সামগ্রী স্থান পাচ্ছে। এই সমস্ত সামগ্রীর মধ্যে রয়েছে কাঠের নির্মিত বস্তু, বাঁশ, কাঁচ, কাপড়ের টুকরো, কাগজ এবং মৃৎশিল্পের সম্ভার। অসম থেকে গুজরাট পর্যন্ত এবং জম্মু-কাশ্মীর থেকে দক্ষিণে তামিলনাড়ু পর্যন্ত বিভিন্ন পরম্পরাগত ও ঐতিহ্যবাহী হস্ত ও কারুশিল্পের সামগ্রী হুনার হাট-এ রাখার ব্যবস্থা করা হয়েছে। শ্রী নাকভি জানান, হুনার হাট আয়োজনের পর থেকে ৫ লক্ষ ভারতীয় হস্তশিল্পী, কারুশিল্পী ও এ ধরনের শিল্পের সঙ্গে যুক্ত ব্যক্তিরা কাজের সুযোগ পেয়েছেন। এই শিল্পীদের নিপুণতায় তৈরি বিভিন্ন সামগ্রী দেশের প্রতিটি প্রান্তে পৌঁছে যাচ্ছে। এজন্য বিভিন্ন রাজ্যে হুনার হাট আয়োজন করা হচ্ছে। এখনও পর্যন্ত সংখ্যালঘু বিষয়ক মন্ত্রক দেশের বিভিন্ন জায়গায় দু'ডজনের বেশি হুনার হাট আয়োজন করেছে। তিনি বলেন, এবারের হুনার হাট-এ ভার্চ্যুয়াল পদ্ধতিতেও অংশ নেওয়া যাবে। হুনার হাট-এর বিভিন্ন সামগ্রী অনলাইনে বিপণনের ব্যবস্থা করা হয়েছে। মন্ত্রকের উদ্যোগে http://hunarhaat.org প্ল্যাটফর্মের মাধ্যমে এই সমস্ত সামগ্রী ক্রয় করা যাবে। এছাড়াও সরকারি ই-মার্কেট প্লেস থেকেও বিভিন্ন সামগ্রী সংগ্রহের সুবিধা রয়েছে। এবারের হুনার হাট-এ করোনা মহামারীর দরুণ সামাজিক দূরত্ববিধির পাশাপাশি অন্যান্য আগাম সতর্কতামূলক ব্যবস্থাগুলিও কঠোরভাবে মেনে চলা হবে।
স্বরাষ্ট্র মন্ত্রক
কোভিড-১৯ মহামারীর দরুন সমস্যার সম্মুখীন প্রবাসী ও দরিদ্র মানুষের ক্ষমতায়ণ ও ত্রাণ সহায়তায় ৫০ হাজার কোটি টাকার ‘গরিব কল্যাণ রোজগার অভিযান’ সূচনার জন্য প্রধানমন্ত্রীকে ধন্যবাদ জানালেন কেন্দ্রীয় স্বরাষ্ট্রমন্ত্রী
নয়াদিল্লী, ২০ জুন, ২০২০
কোভিড-১৯ মহামারীর দরুন সমমস্যার সম্মুখীন প্রবাসী ও দরিদ্র মানুষের ক্ষমতায়ণ ও ত্রাণ সহায়তার লক্ষ্যে ৫০ হাজার কোটি টাকার ‘গরিব কল্যাণ রোজগার অভিযান’ সূচনার জন্য প্রধানমন্ত্রীকে ধন্যবাদ জানালেন কেন্দ্রীয় স্বরাষ্ট্রমন্ত্রী শ্রী অমিত শাহ। শ্রী শাহ আরও বলেন, ৬টি রাজ্যের ১১৬টি উন্নয়নে আগ্রহী জেলার গ্রামগুলি এই অভিযানের অঙ্গ হয়ে উঠবে।
স্বরাষ্ট্রমন্ত্রী বলেন, কেন্দ্রীয় সরকার গ্রামীণ এলাকায় যে ২৫টি ভিন্ন ভিন্ন ক্ষেত্রে কর্মসূচি রূপায়ণ করছে, তারসঙ্গে এই অভিযান একত্রিত হলে সংশ্লিষ্ট জনপদগুলিতে কর্মসংস্থানের সুযোগ যেমন বাড়বে তেমনই সার্বিক উন্নয়নের কর্মকান্ডও ত্বরান্বিত হবে।
শ্রী শাহ বলেন, আগে মানুষ কাজের খোঁজে শহরগুলিতে পাড়ি দিতেন। কিন্তু এখন গরিব কল্যাণ রোজগার অভিযানের ফলে কাজের খোঁজে শহরে যাওয়া এই মানুষরা নিজের গ্রামেই কর্মসংস্থানের সুবিধা পাবেন। দক্ষতার ভিত্তিতে এই অভিযানের আওতায় কর্মসংস্থানের যে নীতি রয়েছে তাকে কাজে লাগিয়ে গ্রাম এলাকার উন্নয়ন ঘটানো হবে এবং পক্ষান্তরে তা গ্রামীণ অর্থনীতির বিকাশে সহায়ক হবে।
শ্রী শাহ বলেন, ‘মোদী সরকার আমাদের গ্রামগুলির সার্বিক উন্নয়ন এবং প্রবাসী শ্রমিক ও দরিদ্র মানুষের জীবন-জীবিকা তথা আত্মসম্মান রক্ষায় সম্পূর্ণ দায়বদ্ধ’। ‘প্রধানমন্ত্রী শ্রী নরেন্দ্র মোদীর সুদক্ষ নেতৃত্বে দেশ স্বনির্ভরতা অর্জনের লক্ষ্যে অগ্রসর হচ্ছে এবং এই লক্ষ্যপূরণে গরিব কল্যাণ রোজগার অভিযান গুরুত্বপূর্ণ ভূমিকা পালন করবে’ বলেও স্বরাষ্ট্রমন্ত্রী অভিমত প্রকাশ করেন।
(CG/BD/NS
রাষ্ট্রপতিরসচিবালয়
গান্ধী জয়ন্তীর প্রাক্কালে রাষ্ট্রপতির বার্তা
নয়াদিল্লী, ১ অক্টোবর, ২০২০
রাষ্ট্রপতি শ্রী রামনাথ কোবিন্দ গান্ধী জয়ন্তীর প্রাক্কালে জাতির উদ্দেশে বার্তা দিয়েছেন।
রাষ্ট্রপতি তাঁর বার্তায় বলেছেন, ‘আমাদের জাতির জনক মহাত্মা গান্ধীর ১৫১তম জন্মবার্ষিকী উপলক্ষে আমি কৃতজ্ঞ চিত্তে আমার প্রিয় দেশবাসীর পক্ষ থেকে তাঁকে শ্রদ্ধা জানাই।
প্রতি বছর দোশরা অক্টোবর গান্ধীজি জন্মজয়ন্তী শুধুমাত্র ভারতেই স্মরণ করা হয়না, সারা বিশ্বজুড়ে গান্ধীজির জন্মজয়ন্তী পালন করা হয়। তিনি সমস্ত মানবতার জন্য অনুপ্রেরণার উৎস হিসেবে রয়ে গেছেন। তাঁর জীবন কাহিনী সমাজের দুর্বল শ্রেণীর মানুষকে শক্তি এবং ক্ষমতা জোগায়। তাঁর সত্য, অহিংসা এবং ভালবাসার বার্তা সমাজে সম্প্রীতি ও সাম্যের বার্তা বয়ে নিয়ে আসে, যা বিশ্ব কল্যাণের পথ প্রশস্ত করে। তাঁর মূল্যবোধগুলি আগের মতোই প্রাসঙ্গিক এবং ভবিষ্যতেও তাই থাকবে।
সাধারণ মানুষ এখন বুঝতে পেরেছেন যে গান্ধীজির মত অনুসারে সমস্যার সর্বাধিক সমাধানে সার্থকতা ও সহনশীলতার পথই অনুসন্ধান করা যেতে পারে। এই পথে চলার এক উজ্জ্বল উদাহরণ হল গান্ধীজির নিজের জীবন। তিনি আমাদের শিখিয়েছেন যে যারা আমাদের শুভাকাঙ্খী নয় তাদের সঙ্গেও আমাদের ভালো ব্যবহার করা উচিত এবং সবার প্রতি ভালোবাসা, দয়া ও ক্ষমাশীল অনুভুতি প্রয়োজন। আমাদের চিন্তা-ভাবনা, কথা এবং কাজের মধ্যে সামঞ্জস্য থাকা উচিত।
গান্ধীজি তাঁর প্রচেষ্টায় নৈতিকতা, সুনির্দিষ্ট লক্ষ্য এবং উপায়গুলির ওপর অনেক বেশি গুরুত্ব দিয়েছিলেন। আমি খুব আনন্দিত যে গান্ধীজির চিন্তা-ভাবনা এবং শিক্ষা আমাদের দেশের উন্নয়নে যেমন- স্বচ্ছ ভারত মিশন, মহিলাদের স্বশক্তিকরণ, দরিদ্র ও প্রান্তিক মানুষের ক্ষমতায়ণ, কৃষকদের সাহায্য এবং গ্রামে গ্রামে প্রয়োজনীয় সুযোগ-সুবিধা প্রদান ইত্যাদি ক্ষেত্রে বাস্তবায়িত হচ্ছে।
গান্ধী জয়ন্তীর এই শুভ অনুষ্ঠানে আসুন আমরা সত্য ও অহিংসার মন্ত্রকে অনুসরণ করে নিজেদেরকে জাতির কল্যাণ ও অগ্রগতিতে নিয়োজিত করি এবং এক স্বচ্ছ, দক্ষ, শক্তিশালী-সমৃদ্ধশালী ভারত গড়ে তুলি ও গান্ধীজির স্বপ্নকে বাস্তবায়িত করি।’
CG/SS /NS
(Visitor Counter : 262
স্বরাষ্ট্র মন্ত্রক
ভারত-পাকিস্তান ও ভারত-বাংলাদেশ সীমান্ত নজরদারি নিয়ে বি এস এফ এর সাথে পর্যালোচনা বৈঠক করলেন স্বরাষ্ট্র মন্ত্রী
কোভিড-১৯ নিয়ে সাধারণ মানুষকে সচেতন করার পাশাপাশি সীমান্ত দিয়ে অনুপ্রবেশ যাতে না ঘটে সে দিকে লক্ষ্য রাখুনঃ বি এস এফ কে নির্দেশ স্বরাষ্ট্র মন্ত্রী
নয়াদিল্লি, ১০ এপ্রিল, ২০২০
ভারত-পাকিস্তান ও ভারত-বাংলাদেশ সীমান্তে নজরদারি নিয়ে বি এস এফ কম্যান্ড ও সেক্টর হেডকোয়াটার্স এর সাথে কেন্দ্রীয় স্বরাষ্ট্র মন্ত্রী শ্রী অমিত শাহ ভিডিও কনফারেন্সের মাধ্যমে গতকাল এক পর্যালোচনা বৈঠক করেছেন।
সীমান্ত দিয়ে অনুপ্রবেশ যাতে না ঘটে সেইজন্য নজরদারি আরও জোরদার করার জন্য স্বরাষ্ট্র মন্ত্রী নির্দেশ দেন। বিশেষ করে যে সমস্ত অঞ্চলে বেড়া দেওয়া নেই সেই সমস্ত জায়গায় এই নজরদারি বাড়াতে বলা হয়েছে।
সীমান্ত এলাকার কৃষিজীবীদের কোভিড-১৯ নিয়ে সচেতন করা এবং তার পাশাপাশি এই রোগ প্রতিহত করার জন্য কি ধরণের ব্যবস্থা নিতে হবে যাতে ওই সমস্ত এলাকাতে তা ছড়িয়ে না পড়ে তাও বি এস এফ কে প্রচার করতে বলা হয়েছে। সীমান্তে বসবাসকারী মানুষজন ভুল করে যাতে সীমান্ত পার না হয়ে যায় জেলা প্রশাসনের সাথে সহযোগিতায় সেদিকেও নজর রাখতে বলা হয়েছে।
কোভিড-১৯ অতিমারির সময় বি এস এফ যে ভূমিকা নিয়েছে তিনি তার প্রশংসা করেন।
বৈঠকে অন্যান্যদের মধ্যে হাজির ছিলেন কেন্দ্রীয়স্বরাষ্ট্র প্রতিমন্ত্রী শ্রী জি কিষান রেড্ডি ও শ্রী নিত্যানন্দ রাই, কেন্দ্রীয়স্বরাষ্ট্র সচিব, সচিব  এবং বি এস এফ এর ডি জি।
(CG/SDG
সারওরসায়নমন্ত্রক
আইএফএফসিও কোভিড-১৯ মহামারী মোকাবিলায় গুরুত্বপূর্ণ ভূমিকা পালন করছে-গৌড়া
নতুন দিল্লি, ২৪ এপ্রিল, ২০২০
কেন্দ্রীয় সার ও রসায়ন মন্ত্রকের অন্তর্গত সারক্ষেত্রের সহযোগী সংস্থা ইফকো  কোভিড-১৯ মহামারী মোকাবিলায় এবং সংক্রমণ প্রশমনে গুরুত্বপূর্ণ ভূমিকা পালন করছে।
কেন্দ্রীয় সার ও রসায়ন মন্ত্রী শ্রী ডিভি সদানন্দ গৌড়া ইফকোর সহায়তার জন্য ভূয়সী প্রশংসা করেন। সংস্থার প্রধান কার্যনির্বাহী কর্মকর্তা তথা পরিচালন অধিকর্তা ডঃ ইউ এস অবস্তি-কে লিখিত এক চিঠিতে কেন্দ্রীয় মন্ত্রী বলেছেন, কোভিড-১৯ মহামারী সংক্রমণের কারনে বিশ্ব এক কঠিন পরিস্থিতির মধ্যে দিয়ে যাচ্ছে। তিনি বলেন, এই মহামারী সমাজের দরিদ্র ও প্রান্তিক শ্রেণীর মানুষের জীবন ও জীবিকার ওপর গভীর প্রভাব ফেলেছে। কোভিড-১৯ বিশ্বজুড়ে বৃহৎ সর্বনাশের ছাপ ফেলেছে। এই রোগের বিরুদ্ধে একা লড়াই করা যায় না। এর জন্য প্রয়োজন সম্মিলিত প্রয়াস। চিঠিতে শ্রী গৌড়া এই যৌথ প্রয়াসের কথা উল্লেখ করেছেন।
পিএম কেয়ারস-এ ২৫ কোটি টাকা অনুদানের জন্য ইফকোকে ধন্যবাদ জানান কেন্দ্রীয় মন্ত্রী। তিনি বলেন, "আমি অভিভূত এবং নিঃস্বার্থ এই কাজের জন্য ইফকোর পরিচালক ব্যবস্থাপনা, কর্মচারী ও অংশীদারদের প্রতি আন্তরিক কৃতজ্ঞতা জানতে চাই। মহামারীকে পরাস্ত করতে এবং আমাদের সম্মিলিত সংকল্পকে শক্তিশালী করতে এটি চূড়ান্ত সহায়ক হবে।"
ইফকোর প্রধান কার্যনির্বাহী কর্মকর্তা তথা পরিচালন অধিকর্তা এই চিঠির জন্য পাল্টা ধন্যবাদ জানিয়েছেন শ্রী গৌড়াকে। তিনি বলেছেন, "কোভিড-১৯-এর বিরুদ্ধে লড়াইয়ে ইফকো দেশের পাশেই আছে। আমরা এই মহামারী থেকে কৃষক ও গ্রামীণ ভারতকে রক্ষা করার জন্য গোষ্ঠী সংক্রমণের শৃঙ্খল ভাঙতে যথাসাধ্য চেষ্টা করছি।"
মন্ত্রক জানিয়েছে, আসন্ন খরিফ মরশুমে কৃষক দের পর্যাপ্ত পরিমাণে সার সরবরাহের জন্য সার সংস্থাগুলি ইতিমধ্যেই পূর্ণ শক্তি নিয়ে কাজ করে চলছে।
(CG/SS
মানবসম্পদবিকাশমন্ত্রক
বিদেশি বিশ্ববিদ্যালয়গুলির ভারতে ক্যাম্পাস
নয়াদিল্লি, ২০ মার্চ, ২০২২
বিদেশ মন্ত্রক জানিয়েছে, ভারতে উচ্চ শিক্ষার জন্য ফ্রান্সের একটি বিশ্ববিদ্যালয় ক্যাম্পাস খুলতে আগ্রহী। এছাড়াও, ইতালির ইন্সটিটিউটো ম্যারাঙ্গোনি এদেশে ফ্যাশন ও ডিজাইনিং-এর উচ্চ শিক্ষার জন্য একটি ক্যাম্পাস খুলতে আগ্রহ প্রকাশ করেছে।
আন্তর্জাতিক শিক্ষা প্রতিষ্ঠানগুলির ক্যাম্পাস ভারত ও প্রতিবেশী রাষ্ট্রগুলির ছাত্রছাত্রীদের কাছে আন্তর্জাতিক মানের শিক্ষালাভের সুযোগ করে দেবে।
২০২২-২৩ অর্থবর্ষের বাজেট পেশের সময় জানানো হয় যে, জিআইএফটি সিটিতে প্রথম সারির বিদেশি বিশ্ববিদ্যালয় ও শিক্ষা প্রতিষ্ঠানগুলি আর্থিক ব্যবস্থাপনা, আর্থিক প্রযুক্তি, বিজ্ঞান, প্রযুক্তি, ইঞ্জিনিয়ারিং এবং গণিতের বিষয়ে যাতে পাঠদান করাতে পারে, সেই সুযোগ দেওয়া হবে। তবে, এই সব পাঠক্রমে দেশীয় নীতি-নির্দেশিকার মত বিষয়গুলি স্থান পাবে না। এছাড়া আইএফএসসিএ-র আর্থিক পরিষেবা ও প্রযুক্তির জন্য উচ্চমানের মানবসম্পদ সৃষ্টিকারী পাঠক্রম এই নিয়মের বাইরে থাকবে।
লোকসভায় আজ এক প্রশ্নের লিখিত জবাবে এই তথ্য জানিয়েছেন, কেন্দ্রীয় শিক্ষা প্রতিমন্ত্রী ডাঃ সুভাষ সরকার।
CG/CB/SB
(Visitor Counter : 91
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নতুনদিল্লী, ৫ই ফেব্রুয়ারি, ২০২২
দেশ জুড়ে টিকাকরণ অভিযানে এ পর্যন্ত ১৬৮ কোটি ৯৮ লক্ষ টিকা দেওয়া হয়েছে।
সারা দেশে চিকিৎসাধীন সংক্রমিতের সংখ্যা বর্তমানে ১৩ লক্ষ ৩১ হাজার ৬৪৮।
করোনায় আক্রান্তের বর্তমান হার মোট আক্রান্তের ৩.১৯ শতাংশ।
কোভিড মুক্তের হার বর্তমানে ৯৫.৬৪ শতাংশ।
দেশে গত ২৪ ঘণ্টায় সুস্থ হয়েছেন ২ লক্ষ ৩০ হাজার ৮১৪ জন। এখনও পর্যন্ত সুস্থ হয়ে উঠেছেন ৪ কোটি ২ লক্ষ ৪৭ হাজার ৯০২।
দেশে গত ২৪ ঘণ্টায় নতুন করে আক্রান্ত ১ লক্ষ ২৭ হাজার ৯৫২ জন।
দৈনিক সংক্রমণের হার ৭.৯৮ শতাংশ।
সাপ্তাহিক সংক্রমণের হার ১১.২১ শতাংশ।
এখনও পর্যন্ত নমুনা পরীক্ষা হয়েছে ৭৩ কোটি ৭৯ লক্ষ।
গত ২৪ ঘণ্টায় ১৬ লক্ষ ৩ হাজার ৮৫৬টি নমুনা পরীক্ষা হয়েছে।
CG/CB /SFS
(Visitor Counter : 121
মৎস্য ও পশু পালন এবং দুগ্ধশিল্প মন্ত্রক
কেন্দ্রীয় মৎস্য, পশুপালন এবং ডেয়ারি মন্ত্রী শ্রী পুরুষোত্তম রূপালা প্রাণীদের মধ্যে মহামারী প্রতিরোধে বিশেষ কর্মসূচি এবং বিশ্ব ব্যাঙ্কের সহায়তায় এক স্বাস্থ্য ব্যবস্থা প্রকল্পের সূচনা করেছেন
নয়াদিল্লি, ১৪ এপ্রিল, ২০২৩
কেন্দ্রীয় মৎস্য, পশুপালন এবং ডেয়ারি মন্ত্রী শ্রী পুরুষোত্তম রূপালা ভারতে পশুদের মধ্যে মহামারী প্রতিরোধে প্রয়োজনীয় প্রস্তুতির জন্য দুটি কর্মসূচির সূচনা করেছেন। এর মধ্যে একটি হ’ল – পশুদের মধ্যে মহামারী প্রতিরোধে বিশেষ কর্মসূচি। দ্বিতীয়টি হ’ল – বিশ্ব ব্যাঙ্কের সহায়তায় এক স্বাস্থ্য ব্যবস্থা সংক্রান্ত প্রকল্প। এই দুটি কর্মসূচির মূল উদ্দেশ্য – জুনোটিক ব্যাধি অর্থাৎ পশুদের থেকে মানুষের মধ্যে কিংবা মানুষের থেকে পশুদের মধ্যে রোগ ছড়িয়ে পড়া প্রতিহত করা। কেন্দ্রের এই দুটি উদ্যোগের মাধ্যমে পশু চিকিৎসা ব্যবস্থার মানোন্নয়ন ঘটানো এবং পরিকাঠামো নির্মাণ ছাড়াও পশুদের মধ্যে হওয়া বিভিন্ন অসুখের নজরদারি চালানো সম্ভব হবে। এর ফলে, দ্রুত রোগ শনাক্ত করে প্রয়োজনীয় চিকিৎসার ব্যবস্থা যেমন করা যাবে, তেমনই পশু পালক ও মৎস্যচাষীদের মধ্যে সচেতনতা গড়ে তোলা সম্ভব হবে।
বিশ্ব ব্যাঙ্কের সহায়তায় পশুদের স্বাস্থ্য সংক্রান্ত এক স্বাস্থ্য ব্যবস্থাটি দেশের ৫টি রাজ্যে শুরু হবে। এই উপলক্ষে আয়োজিত অনুষ্ঠানে শ্রী রূপালা জানান, ভারতে নানা প্রজাতির প্রাণীর দেখা মেলে। এদেশের পশু ও মৎস্যপালন অর্থনীতি এবং খাদ্য সুরক্ষার ক্ষেত্রে গুরুত্বপূর্ণ ভূমিকা পালন করে। জুনোটিক অসুখগুলি পশুপালনের ক্ষেত্রে নানা চ্যালেঞ্জ তৈরি করে। কেন্দ্রের এই দুটি উদ্যোগের ফলে এই সমস্যার সমাধান হবে। এর ফলে, পশুদের স্বাস্থ্য রক্ষার ক্ষেত্রে যথেষ্ট সুবিধা হবে। পাশাপাশি, দেশের অর্থনীতিতে ভালো প্রভাব পড়বে।
কেন্দ্রীয় মৎস্য ও পশুপালন এবং ডেয়ারি প্রতিমন্ত্রী ডঃ এল মুরুগান বলেন, এক স্বাস্থ্য ব্যবস্থা কার্যকর করার মধ্য দিয়ে মৎস্য পালনে একটি সুস্থায়ী ব্যবস্থাপনা গড়ে তোলা সম্ভব, যার সুফল মানবজাতি এবং পরিবেশ উভয়ের উপরই পড়বে। দপ্তরের সচিব শ্রী রাজেশ কুমার সিং জানান, পশুদের বিভিন্ন অসুখের উপর নজরদারি, গবেষণা, রোগ নির্ণয় সহ বিভিন্ন ক্ষেত্রে এই উদ্যোগের মাধ্যমে প্রয়োজনীয় সম্পদ পাওয়া যাবে। এর ফলে, সম্ভাব্য মহামারী থেকে প্রাণীদের রক্ষা করার জন্য প্রয়োজনীয় প্রস্তুতি গ্রহণ সম্ভব হবে। এর মধ্যে অন্যতম বিভিন্ন রোগ প্রতিরোধে ব্যবহৃত টিকার উৎপাদন ও এমন একটি ব্যবস্থাপনা গড়ে তোলা, যেখানে প্রয়োজনীয় তহবিলের সংস্থান থাকে। এই উপলক্ষে পশুদের রোগ এবং রোগ প্রতিরোধ সংক্রান্ত তথ্য সম্বলিত পুস্তিকা প্রকাশ করা হয়। এছাড়াও, পশুদের মহামারী প্রতিরোধে প্রয়োজনীয় ব্যবস্থাপনা এবং এক স্বাস্থ্য ব্যবস্থা সংক্রান্ত দুটি ভিডিও প্রকাশ করা হয়। অনুষ্ঠানে কেন্দ্রীয় সরকারের বিভিন্ন দপ্তর ও সংস্থার উচ্চ পদস্থ আধিকারিকরা ছাড়াও বিশ্ব ব্যাঙ্কের কৃষি ও খাদ্য সংক্রান্ত দপ্তরের প্রধান শ্রী অলিভার ব্রাড সহ বিশ্ব স্বাস্থ্য সংস্থা ও ইউএনইপি-র মতো আন্তর্জাতিক সংস্থার প্রতিনিধিরাও উপস্থিত ছিলেন।
PG/CB/SB
(Visitor Counter : 128
স্বাস্থ্যওপরিবারকল্যাণমন্ত্রক
ভারতে দৈনিক নতুন সংক্রমিতের সংখ্যা ১.৩২ লক্ষ
পর পর ৬ দিন নতুন সংক্রমিত ২ লক্ষের কম
পর পর ২ দিন সক্রিয় সংক্রমিতের সংখ্যা ২০ লক্ষের নিচে, এই সংখ্যা কমে হয়েছে ১৭,৯৩,৬৪৫
পর পর ২০ দিন নতুন সংক্রমিতের থেকে সুস্থ হয়ে ওঠার সংখ্যা বেশি
কোভিড মুক্তির হার ৯২.৪৮ শতাংশ
পর পর ৯ দিন দৈনিক সংক্রমণের হার ১০ শতাংশের কম- ৬.৫৭ শতাংশ
নয়াদিল্লী, ২ জুন, ২০২১
ভারতে দৈনিক সংক্রমণের হার নিম্নমুখী। গত ২৪ ঘণ্টায় নতুন করে সংক্রমিত হয়েছেন ১,৩২,৭৮৮ জন। পর পর ছয় দিন দেশে দৈনিক ২ লক্ষেরও কম সংক্রমিত হয়েছেন।
ভারতে সক্রিয় সংক্রমিতের সংখ্যা নিম্নমুখী। গত ২৪ ঘণ্টায় এই সংখ্যা ১,০১,৮৭৫ কমে হয়েছে ১৭,৯৩,৬৪৫। দেশে মোট সংক্রমিতের ৬.৩৪ শতাংশ বর্তমানে চিকিৎসাধীন।
পর পর ২০ দিন ভারতে নতুন করে সংক্রমিতের থেকে সুস্থ হয়ে ওঠার সংখ্যা বেশি। গত ২৪ ঘণ্টায় ২,৩১,৪৫৬ জন আরোগ্য লাভ করেছেন।
কোভিড মহামারী শুরু হওয়ার পর ২,৬১,৭৯,০৮৫ জন আরোগ্য লাভ করেছেন কোভিড মুক্তির হার ক্রমবর্ধমান- ৯২.৪৮ শতাংশ।
গত ২৪ ঘণ্টায় ২০,১৯,৭৭৩টি নমুনার পরীক্ষা করা হয়েছে। দেশে এ পর্যন্ত মোট ৩৫ কোটি ৫৭ হাজার ৩৩০টি নমুনা পরীক্ষা করা হয়েছে।
একদিকে যেমন নমুনা পরীক্ষার হার বৃদ্ধি পাচ্ছে অন্যদিকে সাপ্তাহিক সংক্রমিতের হার কমছে। বর্তমানে এই হার ৮.২১ শতাংশ। পর পর ৯ দিন দৈনিক সংক্রমিতের হার ১০ শতাংশের কম- ৬.৫৭ শতাংশ।
দেশে এ পর্যন্ত ২১,৮৫,৪৬,৬৬৭ টি টিকার ডোজ দেওয়া হয়েছে। স্বাস্থ্যকর্মীদের মধ্যে ৯৮,৯৯,৫৭৪ জন টিকার প্রথম ডোজ এবং ৬৮,০৩,৮৬৫ জন টিকার দ্বিতীয় ডোজ পেয়েছেন। প্রথম সারির করোনা যোদ্ধাদের মধ্যে ১,৫৭,৬৩,০৮২ জন প্রথম ডোজ এবং ৮৫,৫৬,৭১৯ জন দ্বিতীয় ডোজ পেয়েছেন। ১৮-৪৪ বছর নাগরিকদের মধ্যে প্রথম ডোজ পেয়েছেন ২,১৩,৭৩,৯৬৫ জন এবং দ্বিতীয় ডোজ পেয়েছেন ৩৯,৪৪৩ জন। যাঁদের বয়স ৪৫-৬০ এর মধ্যে তাঁদের মধ্যে প্রথম ডোজ পেয়েছেন ৬,৭২,১৯,০৯৫ জন। আর দ্বিতীয় ডোজ পেয়েছেন ১,১৮,৬৫,০৪৬ জন। যাঁদের বয়স ৬০এর ওপরে তাঁদের মধ্যে ৫,৯১,৫৫,৭৮০ জন প্রথম ডোজ এবং ১,৮৮,৭০,০৯৮ জন দ্বিতীয় ডোজ পেয়েছেন।
CG/CB /NS
(Visitor Counter : 123
মন্ত্রিসভারঅর্থনৈতিকবিষয়সংক্রান্তকমিটি
ভারতীয় খাদ্য নিগমের অনুমোদিত মূলধন ৩ হাজার ৫০ কোটি টাকা থেকে উল্লেখযোগ্য পরিমাণে বাড়িয়ে ১০ হাজার কোটি টাকা করার প্রস্তাবে মন্ত্রিসভার সায়
নয়াদিল্লি, ২৭ নভেম্বর, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৈঠকে ভারতীয় খাদ্য নিগম বা এফসিআই – এর অনুমোদিত মূলধন ৩ হাজার ৫০০ কোটি টাকা থেকে উল্লেখযোগ্য পরিমাণে বাড়িয়ে ১০ হাজার কোটি টাকা করার প্রস্তাব অনুমোদিত হয়েছে।
অনুমোদিত মূলধনে এই বৃদ্ধির ফলে অতিরিক্ত ইক্যুয়িটি মূলধন কেন্দ্রীয় বাজেটের মাধ্যমে খাদ্য নিগমকে দেওয়া হবে। এর ফলে, নিগমের ঋণের বোঝা কমানো সম্ভব হবে, সুদ বাবদ খরচও কমবে। একইভাবে, খাদ্যশস্যে ভর্তুকির বোঝা লাঘব হবে।
উল্লেখ করা যেতে পারে, ভারতীয় খাদ্য নিগমের কাজকর্ম পরিচালনার জন্য পর্যাপ্ত পরিমাণে খাদ্যশস্য মজুত রাখতে ইক্যুয়িটি বা দীর্ঘমেয়াদী ঋণ সহায়তার মাধ্যমে কেন্দ্রীয় সরকারের পক্ষ থেকে তহবিল যোগান দেওয়া আবশ্যক। কেন্দ্রীয় সরকার খাদ্য নিগমকে তার স্থায়ী মজুত ভাণ্ডার বজায় রাখতে ইক্যুয়িটি সহায়তা দিয়ে থাকে। বর্তমানে নিগমের ইক্যুয়িটি মূলধনের পরিমাণ ৩ হাজার ৫০০ কোটি টাকা এবং আদায়ীকৃত ইক্যুয়িটি মূলধনের পরিমাণ ৩ হাজার ৪৪৭ কোটি ৫৮ লক্ষ টাকা।
CG/BD/SB
(Visitor Counter : 47
রেলমন্ত্রক
“অপারেশন মহিলা সুরক্ষা” চলাকালীন সারা ভারতে ১৫০ জন মহিলা উদ্ধার
নয়াদিল্লী, ০২ জুন, ২০২২
 এবং সম্মুখসারির রেল কর্মচারীরা ভারতীয় রেলে মহিলাদের নিশ্চিন্ত ও সুরক্ষিত ভ্রমণ নিশ্চিত করতে সদা তৎপর। এই লক্ষ্যে দেশজুড়ে গত ৩রা থেকে ৩১ মে “অপারেশন মহিলা সুরক্ষা” অভিযান চালানো হয়।
এই সময়ে রেল সুরক্ষা বাহিনী মহিলা কামরায় বেআইনীভাবে ভ্রমণকারী ৭০০০-এরও বেশি ব্যক্তিকে গ্রেপ্তার করে। আরপিএফ এই অভিযানের সময় ১৫০ মহিলাকেও উদ্ধার করে যাদের পাচার করা হচ্ছিল বলে সন্দেহ করা হচ্ছে।
সারা ভারতে মহিলাদের নিশ্চিন্ত ও নিরাপদ ট্রেন ভ্রমণ নিশ্চিত করতে “মেরি সহেলি” প্রকল্পও চালু আছে। ২৮৩টি টিমে ২২৩টি স্টেশনে প্রশিক্ষণ প্রাপ্ত মহিলা আধিকারিক এবং কর্মীরা এই প্রকল্পে কাজ করছেন। এই সময় প্রতিদিন ১১২৫ জন মহিলা আরপিএফ কর্মী প্রায় ২.২৫ লক্ষ মহিলা যাত্রীর সঙ্গে কথা বলেন এবং তাঁদের সুরক্ষার বন্দোবস্ত করেন।
অভিযান চলাকালীন ট্রেন এসকর্ট ডিউটিতেও ব্যাপকভাবে পুরুষ এবং মহিলা আরপিএফ কর্মীদের কাজে লাগানো হয়। মাত্র কয়েক মাস আগে এই মহিলা এবং পুরুষদের একত্রে ট্রেন এসকর্ট ডিউটির ব্যবস্থা চালু হয়েছে এবং এটি জনপ্রিয়ও হয়েছে।
রেল ব্যবহারকারীদের ট্রেনে ভ্রমণকালে নিরাপত্তার বিষয়ে সচেতন করার জন্য ৫৭৪২টি সচেতনতা-মূলক প্রচারের ব্যবস্থা করা হয়েছে। একমাসের এই অপারেশনে রেল সুরক্ষা বাহিনী নিজেদের জীবনের ঝুঁকি নিয়েও ১০জন মহিলার জীবন বাঁচিয়েছেন। এঁরা সকলেই ট্রেন থেকে নামা-ওঠার সময় পড়ে যাচ্ছিলেন বা বড় দুর্ঘটনার শিকার হতে যাচ্ছিলেন।
ভারতীয় রেল মহিলাদের নিরাপত্তা দেবার বিষয়ে আন্তরিক এবং দৃঢ় প্রতিজ্ঞ।
SC/NS